

**Райымбек ауданы бойынша 1993 жылы туылған азаматтарды әскерге шақыру учаскесінде тіркеуді ұйымдастыру және қамтамасыз ету туралы**

***Күшін жойған***

Алматы облысы Райымбек ауданы әкімінің 2009 жылғы 30 желтоқсандағы N 12-32 шешімі. Алматы облысы Райымбек ауданының Әділет басқармасында 2010 жылғы 9 ақпанда N 2-15-78 тіркелді. Күші жойылды - Алматы облысы Райымбек ауданы әкімінің 2011 жылғы 20 қаңтардағы N 1-02 шешімімен

      Ескерту. Күші жойылды - Алматы облысы Райымбек ауданы әкімінің 20.01.2011 N 1-02 шешімімен.

      РҚАО ескертпесі.

      Мәтінде авторлық орфография және пунктуация сақталған.

      Қазақстан Республикасының, Қазақстан Республикасындағы «Жергілікті мемлекеттік басқару және өзін-өзі басқару туралы» Заңының 33-бабының 1 тармағының 13 тармақшасы, Қазақстан Республикасының «Әскери міндеттілік және әскери қызмет туралы» Заңының 17-бабына сәйкес аудан әкімі **ШЕШІМ ҚАБЫЛДАДЫ:**

      1. 2010 жылғы қаңтар-наурыз айларында 1993 жылы туылған, сонымен қатар алдыңғы тіркеуден өтпей қалған жастары үлкен азаматтарды шақыру учаскелеріне есепке алуды жүргізсін.

      2. Селолық, поселкелік округтер әкімдері:

      1) 2009 жылдың 31 желтоқсанына дейін белгіленген нысан бойынша аудандық қорғаныс істері жөніндегі бөліміне 1993 жылы туылған жасөспірімдердің тізімдерін тапсырсын;

      2) 1993 жылы туылған, сондай-ақ түрлі себептермен шақыру учаскесінде бұрын тізімге алынбаған жасы ұлғайған азаматтарды дер кезінде толық және ұйымшылдықпен тізімге алуды қамтамасыз етсін;

      3) тізімдердің дұрыстығын тексеруде (Ф-1) қорғаныс істер жөніндегі бөлімге нақты көмек көрсете отырып, денсаулық жағдайына қарамастан 1993 жылы туылған азаматтардың барлығының тізімге алынуын, шақыру учаскесінде олардың тізімделінуінің нақты өткізілуін қатаң бақылауға алсын;

      3. Аудандық орталық ауруханасы мемлекеттік қазыналық кәсіпорынының бас дәрігері Тилемисов Бақыт Даукенұлына (келісім бойынша):

      1) тізімге алынғанға дейін 1993 жылы туылған барлық жасөспірімдердің кеуде қуысы органдарын флюрографиялық тексеруден өткізуді, эритроциттердің тыну жылдамдығын, гемоглобинді, лейкоциттерді анықтай отырып, қандарын сараптауды, зәрдегі белок құрамын анықтау, электрокардиограммасын, сондай-ақ резустың оң және терістігін анықтауды жүргізсін;

      2) 2010 жылдың 5 қаңтарын дейін аудандық қорғаныс істері жөніндегі бөліміне науқастың Ф-25 нысандағы амбулаториялық картасы мен Ф-25 қосымшасын, туберкулез, жүйке аурулары диспансерлерінде және жасөспірімдер тізімін берсін;

      3) шақырылушылар арасындағы емдеу-сауықтыру жұмыстары тізімге алу кезінде басталынсын, хирургиялық және тонзилооктомиялық қажеттілік жағдайында 2010 жылдың мамыр айында аяқталынсын;

      4. Зейнетақы төлеу жөніндегі орталығының Алматы облыстық филиалының Райымбек аудандық бөлімшесінің бастығы Тұмабаев Ақжол Мұқатайұлына (келісім бойынша):

      1) аудандық қорғаныс істері жөніндегі бөліміне мүгедек деп танылған 1993 жылы туылған жастар туралы мәліметтер тапсырсын;

      5. Аудандық ішкі істер бөлімінің бастығы Оңғаров Болат Кеңесұлына (келісімі бойынша):

      1) тізімге алу алдында қорғаныс істер жөніндегі бөліміне 1993 жылы туылған азаматтар арасында әкімшілік жауапкершілікке тартылған, бас еркінен айырылған және тіркеудегі, нашақорлыққа салынғандардың тізімін берсін;

      6. Аудандық «Білім беру бөлімі» мемлекеттік мекемесінің бастығының міндетін уақытша атқарушы Боранғазиева Светлана Аниятқызына:

      1) тіркеуге алу кезінде орта білімі жоқ жастарды анықтау үшін аудандық қорғаныс істері жөніндегі бөліміне мұғалім-педогогтар бөліп, олардың оқуын ұйымдастырсын;

      2) 1993 жылы туылған жастар арасында әскери оқу орындарына түсетін кандидаттарды іріктеп алу жұмыстарын жүргізсін;

      3) тіркелген бозбалалардың шынығу дайындығы деңгейін анықтау үшін оқу орындарында сынақтан өткізу ұйымдастырсын;

      4) тіркеу кезінде спорттың әскери қолданбалы түрлерінен шаралар өткізу жандандырылсын;

      7. Аудандық «Қорғаныс істері жөніндегі бөлімі» мемлекеттік мекемесінің бастығы Әбілғазиев Нұрдаулет Пазылжанұлына (келісім бойынша:

      1) атқарылған жұмыстары туралы 2010 жылдың 5 сәуіріне аудан әкіміне хабарлама берсін;

      8. Осы шешімнің орындалуына бақылау жасау аудан әкімінің орынбасары Қуанышев Ерлік Қуанышұлына жүктелінсін.

      9. Осы шешім алғаш рет ресми жарияланған күннен бастап он күнтізбелік күн өткен соң қолданысқа енгізілсін.

      А*удан әкімі                                       Айтжанов А.*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК